- Vi oplever en stigende interesse i år. Omkring 300.00 har været på vores hjemmeside og se på vores sortiment. - Den gode vejrudsigt for nytårsaften hjælper selvfølgelig på interessen, siger Martin Sørensen, der er direktør i Aalborg Fyrværkerifabrik. Men den stigende interesse i at skyde sig ind i år 2014 kan også betyde, at der er større risiko for at komme til skade. Hos beredskabscenter Aalborg har man en klar opfordring til nordjyderne. - Pas nu godt på hinanden. Der er stadig for mange alvorlige skader nytårsaften. - Køb lovligt fyrværkeri, brug briller og pas på kombinationen fyrværkeri og alkohol, siger beredskabschef Jørgen Pedersen. Aalborg Fyrværkerifabrik forventer at sælge omkring tre tons krudt inden nytår.

Referat:
Aalborg Fyrværkerifabrik oplever stor krudt interesse fra nordjyderne.